ขอสอบถามเรื่องการทานยา Fluxotine แล้วหาวตลอด อันนี้เป็นผลข้างเคียงของยาไหมครับ ทานมาได้ 2 อาทิตย์แล้ว เนื่องจากเป็นโรคแพนิค
สวัสดีค่ะ Fluoxetineเป็นยาต้านซึมเศร้า ใช้สำหรับรักษาโรคซึมเศร้า โรคแพนิค (หรือโรคตื่นตระหนก) โรคย้ำคิดย้ำทำ โรคการกินที่ผิดปกติ และกลุ่มอาการอารมณ์ผิดปกติก่อนมีประจำเดือนผลข้างเคียงที่อาจพบได้ ได้แก่ เบื่ออาหาร คลื่นไส้ ง่วงซึม นอนไม่หลับ มึนหัว ผมร่วง ลิ้นรับรสผิดปกติ เจ็บเต้านม ปัสสาวะบ่อย น้ำหนักลด ปวดท้อง แน่นท้องผิวไวต่อแสงแดดมากขึ้น ปากแห้ง หย่อนสมรรถภาพทางเพศ น้ำนมไหลผิดปกติ เป็นต้น ซึ่งอาการต่างๆ มักจะดีขึ้นหลังใช้ยาไปแล้ว 2-3 สัปดาห์ดังนั้น หากทานยาแล้ว เกิดอาการนอนไม่หลับ หรือนอนไม่เพียงพอ ก็จะทำให้เกิดอาการหาวบ่อยตามมาได้ค่ะหากยังไม่มีอาการอื่นๆ แนะนำควรสังเกตอาการไปก่อน เพราะเมื่อทานต่อเนื่องไปซักระยะ ผลข้างเคียงต่างๆ มักจะค่อยๆ ดีขึ้นไปได้เอง ในเบื้องต้น ก็ควรนอนหลับให้เป็นเวลา นอนให้เพียงพอ ดื่มน้ำเปล่ามากๆ ไม่ดื่มเครื่องดื่มที่มีคาเฟอีนและแอลกอฮอล์ เป็นต้น แต่หากอาการเป็นมาก จนมีผลต่อการทำงาน แนะนำควรกลับไปพบแพทย์ที่รักษา เพื่อให้ปรับขนาดยาหรือเปลี่ยนชนิดยาค่ะอย่างไรก็ตาม หากทานแล้วมีอาการอื่นๆ อีก ได้แก่ สับสน วิตกกังวล เหงื่อออกตัวเย็น ผิวหนังเย็นซีด ชักเกร็ง สั่นกระตุก ปากแห้ง หัวใจเต้นเร็วหรือเต้นผิดปกติ มีจุดสีเขียวหรือม่วงบนผิวหนัง เดินไม่มั่นคง มีอาการสั่น อารมณ์ไม่คงที่ รู้สึกหรือมีพฤติกรรมกระตือรือร้นอย่างควบคุมไม่ได้ หายใจลำบาก ร่างกายหรือใบหน้าเคลื่อนไหวผิดปกติ หรือมีผื่นคัน ลมพิษขึ้น ควรรหยุดทานยาก่อน และรีบไปพบแพทย์ค่ะ